b"\n_START_ARTICLE_\nImperi de titans\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula segueix la novel\xc2\xb7la d'Edna Ferber, explicant \xc2\xa0la hist\xc3\xb2ria de Zeb Kennedy (Richard Burton) i Thor Storm (Robert Ryan), a trav\xc3\xa9s d'Alaska en el per\xc3\xadode que segueix la\xc2\xa0Primera Guerra Mundial. Kennedy treballa \xc2\xa0per la seva f\xc3\xa0brica de conserves de peix per tota Alaska, fent-se amic de Wang, un treballador xin\xc3\xa8s (George Takei), i de Storm, un capit\xc3\xa0 idealista\xc2\xa0d'un vaixell de pesca. Kennedy i Storm comencen a planejar junts una f\xc3\xa0brica de conserves a la ciutat de Baranof, quan Kennedy s'enamora de Bridie Ballantyne, la promesa de Storm (Carolyn Jones). El sentiment \xc3\xa9s rec\xc3\xadproc, per\xc3\xb2 Kennedy escull els diners per sobre de l'amor, casant -se amb una hereva de Seattle,\xc2\xa0Dorothy Wendt (Martha Hyer). Quan Storm descobreix la infidelitat de la seva \xc2\xa0 decebuda promesa, colpeja Kennedy i fuig al camp en un trineu tirat per gossos.\n_START_SECTION_\nProducci\xc3\xb3\n_START_PARAGRAPH_\nEls drets sobre Imperi de titans  van ser venuts per 350.000 d\xc3\xb2lars a Warner Brothers abans de la publicaci\xc3\xb3 de la novel\xc2\xb7la. El 1956, aquesta societat de producci\xc3\xb3 ja havia tingut \xc3\xa8xit amb l\xe2\x80\x99adaptaci\xc3\xb3 d'una altra novel\xc2\xb7la d'Edna Ferber, Giant._NEWLINE_La pel\xc2\xb7l\xc3\xadcula va ser rodada en part a Petersburg (Alaska)._NEWLINE_Amb Imperi de titans  George Takei va iniciar-se en el cinema.\n_START_SECTION_\nRebuda\n_START_PARAGRAPH_\nImperi de titans  va tenir una mala cr\xc3\xadtica i va ser un frac\xc3\xa0s comercial als Estats Units. Segons una biografia de Ferber, el p\xc3\xbablic li va reservar una acollida glacial. El cr\xc3\xadtic del The New York Times va qualificar la pel\xc2\xb7l\xc3\xadcula de \xc2\xabsaga cinematogr\xc3\xa0fica tan falsa i tan sint\xc3\xa8tica com la que pot sortir d'una c\xc3\xa0mera de color\xc2\xbb i \xc2\xab\xc2\xa0tan poc aut\xc3\xa8ntica com una neu feta de f\xc3\xa8cula de blat de moro sobre un decorat a l'estudi\xc2\xa0\xc2\xbb."